Diari Oficial de la Generalitat Valenciana


Sumari del DOGV 9578, del 19-04-2023 (2023/4168)

ACORD de 14 d'abril de 2023, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del Programa 531.10, Estructures agràries, de la Conselleria d'Agricultura, Desenvolupament Rural, Emergència Climàtica i Transició Ecològica. (VL 12.001/23-010).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9578

Data del DOGV
:   19-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4168


Data del document
:   14-04-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 14 d'abril de 2023, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del Programa 531.10, Estructures agràries, de la Conselleria d'Agricultura, Desenvolupament Rural, Emergència Climàtica i Transició Ecològica. (VL 12.001/23-010). [2023/4168]  
La Direcció General d'Agricultura, Ramaderia i Pesca durà a terme una sèrie d'obres dins del Pla de Regeneració del Baix Segura, Vega Renhace i el condicionament i millora de les infraestructures hidràuliques de regadiu en els municipis de San Fulgencio, Crevillent, Catral, així com obres en camins rurals, per a dur a terme la política de desenvolupament d'infraestructures agràries marcada pel Consell, amb càrrec al capítol 6 del programa 531.10, Estructures agràries.  
Atenent la dotació consignada en aquest capítol i tenint en compte els expedients comptabilitzats i els que estan en tramitació amb repercussió en exercicis futurs, per la Conselleria d'Agricultura, Desenvolupament Rural, Emergència Climàtica i Transició Ecològica, es planteja la necessitat d'incrementar el límit quantitatiu per a comprometre despesa en els exercicis 2024, 2025, 2026 i 2027, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
A aquest efecte, i en virtut del que es disposa en l'article 40.4 de la Llei 1/2015, d'hisenda pública, del sector públic instrumental i de subvencions, el Consell, a proposta del conseller d'Hisenda i Model Econòmic, adopta el següent  
  
ACORD  
  
Primer i únic  
Autoritzar un augment del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal amb càrrec al capítol 6 del programa 531.10, Estructures agràries, en les anualitats i pels imports que es detalla a continuació:  
  
Exercici Límit actual Límit modificat  
2024 96.604.680,00 10.772.130,73  
2025 67.796.456,00 03.484.078,35  
2026 92.639.822,00 14.836.665,23  
2027 48.970.163,00 34.200.374,00  
  
  
  
Montanejos, 14 d'abril de 2023  
  
La consellera secretària,  
AITANA MAS MAS